
	1.
	Likumprojekts
3) nosacījumu, ar kuru tiek izbeigts organizēt valsts un pašvaldību īpašumā esošo dzīvojamo māju izsoles, par kuru lietošanu nav noslēgts dzīvojamās telpas īres līgums;
	Iebildums
Ar konkrēto normu paredzēts noteikt nosacījumu, ar kuru tiek izbeigts organizēt valsts un pašvaldību īpašumā esošo dzīvojamo māju izsoles, par kuru lietošanu nav noslēgts dzīvojamās telpas īres līgums. Lai nodrošinātu nepārprotamu skaidrību, lūdzam papildināt minēto normu ar norādi par to, ka ir domātas atsavināšanas izsoles.
Piedāvātā redakcija
-
	Sabīne Ālmane (FM)

	2.
	Likumprojekts
10. Privatizēto dzīvokļu īpašumu reģistrēšana Nekustamā īpašuma valsts kadastra informācijas sistēmā un privatizēto dzīvokļu īpašumu un dzīvojamo māju īpašnieku īpašumtiesību nostiprināšana zemesgrāmatā
	Iebildums
Likumprojekta 10.pantā paredzēts, ka noteiktos gadījumos privatizācijas komisija iesniegs nostiprinājuma lūgumu zemesgrāmatai, lai nostiprinātu pircēja īpašuma tiesības, pamatojoties uz pirkuma līgumu.
Lūdzam skaidrot, vai privatizācijas komisijai šāda nostiprinājumu lūgumu iesniegšana paredzēta bez maksas vai arī par maksu un šādā gadījumā no kādiem līdzekļiem tiktu segta maksa par nostiprinājuma lūguma iesniegšanu.
Piedāvātā redakcija
-
	Sabīne Ālmane (FM)

	3.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lai nodrošinātu tiesisku skaidrību par likumā paredzēto tiesību normu piemērošanu, aicinām pārskatīt anotācijā iekļauto informāciju un veikt redakcionālus precizējumus. Piemēram, anotācijā ir iekļauta rindkopa: 
"Pašvaldība tiek pilnvarota izdot saistošos noteikumus, nosakot kārtību, kādā nosaka dzīvojamās mājas par kurām pašvaldība veiks šā panta pirmajā daļā minētās darbības; kārtību, kādā pašvaldība veic šā panta pirmajā daļā minētās darbības; personu grupas, kuras atbrīvotas no izdevuma atlīdzināšanas pašvaldībai par šā panta pirmajā daļā noteikto darbību veikšanu."

Vēršam uzmanību, ka no minētās rindkopas nav saprotams, par kādām darbībām iet runa, jo nav minēts ne likuma konkrētais pants, kas nosaka minētās darbībās, ne arī pantā minētais saturs. 
Piedāvātā redakcija
-
	Vita Bružas (VNI)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums
Anotācijas 3.sadaļas punktā “Cita informācija” lūdzam norādīt, ka likumprojekta izpildē iesaistītās institūcijas likumprojektā iekļautos pasākumus nodrošinās sava budžeta līdzekļu ietvaros.
Piedāvātā redakcija
-
	Anželika Osipova (FM)

	5.
	Anotācija (ex-ante)
4.1. Saistītie tiesību aktu projekti 
	Priekšlikums
Lūdzam papildināt ar likumprojektu "Grozījumi Publiskas personas mantas atsavināšanas likumā"  23-TA-759, kas šobrīd ir izsludināts TAP portālā un virzāms kopā ar jau izstrādātajiem EM likumprojektiem.
Piedāvātā redakcija
-
	Vita Bružas (VNI)

	6.
	Anotācija (ex-ante)
7.1. Projekta izpildē iesaistītās institūcijas 
	Priekšlikums
Lūdzam anotācijas 7.1.sadaļā norādīt Valsts zemes dienestu kā projekta izpildē iesaistīto institūciju.
Piedāvātā redakcija
-
	Anželika Osipova (FM)



